ai4bharat/Pralekha huggingface dataset:
وزارت سیاحت
وزارت سیاحت نےسال 2018-19 کے قومی سیاحتی ایوارڈس کے لئے اندراجات مدعو کئے ہیں
اندراجات کی وصولی کی آخری تاریخ 10 اگست 2021 ہے
حکومت ہند کی وزارت سیاحت نے سیاحت کے میدان میں عمدہ کارکردگی کے لئے افراد اور تنظیموں سے درخواستیں طلب کی ہیں۔ قومی سیاحتی ایوارڈز مختلف سیاحت اور سیاحت کی صنعت کے شعبوں میں پیش کیے جاتے ہیں جیسے ریاستی حکومتیں / مرکز کے زیر انتظام علاقے ، درجہ بند ہوٹل ، قدیم ہوٹل ، منظور شدہ ٹریول ایجنٹ ، ٹور آپریٹرز اور سیاحتی ٹرانسپورٹ آپریٹرز ، افراد اور دیگر نجی تنظیمیں۔ یہ ایوارڈس سیاحت کو فروغ دینے کے مقصد سے متعلقہ شعبوں میں ان کی کارکردگی کے اعتراف میں دئیے جاتے ہیں نیز انکا مقصدصحت مند مقابلے کی حوصلہ افزائی کرنا بھی ہے۔
درخواستیں جہاں کہیں بھی ہوں، مخصوص فارم میں دینی ہوں گی۔ جب تک کہ کوئی دیگر ہدایت نہ دی جائے، ایوارڈ کے لئے اندراجات کو 2018 سے مارچ 2019 کے دوران شائع کیا جا چکا ہو یا انجام دی گئی سرگرمیاں بھی اسی مدت میں وقوع پذیر ہوئی ہوں۔
متعلقہ ڈویژنوں میں اندراجات کی وصولی کی آخری تاریخ 10 اگست 2021  ہے اور انٹریز کو کارڈکاپیوں کے طور پر اور ان مخصوص فارمیٹس میں سے ارسال کیا جانا چاہئے۔ قومی سیاحت ایوارڈ برائے سال 2018-19 کے لئے تفصیلات اور رہنما خطوط وزارت سیاحت کی ویب سائٹ www.tourism.gov.in پر دیئے گئے ہیں۔
بجلی کی وزارت
بجلی کی وزارت کی عوامی دائرہ کار کی اکائیوں نے نگرانی انتظامیہ میں بہترین طریقہ ہائے کار پر غور و خوض کیا
بجلی کی وزارت کے ماتحت 12 سرکاری دائرہ کار کی اکائیاں/ تنظیمیں نگرانی بیداری ہفتہ 2023 سے قبل آج 25 ستمبر 2023 کو نئی دہلی میں منعقدہ خصوصی سیشن میں ’اختراعی منظم اصلاحات سمیت نگرانی انتظامیہ میں بہترین طریقہ ہائے کار‘ کے موضوع پر ایک غورو خوض کے سیشن کے دوران نگرانی کے ساتھ ساتھ انتظامیہ میں کام کاج کے بہترین طریقوں پر غور و خوض کرنے کے مقصد سے جمع ہوئیں۔ اس سیشن میں 12 تنظیموں کے چیف نگرانی افسران / ڈپٹی چیف نگرانی افسران نے شرکت کی۔
اس پروگرام کا اہتمام بھارت کی سرکردہ ہائیڈروپاور کمپنی این ایچ پی سی لمیٹڈ کے ذریعہ این ایچ پی سی کے چیف نگرانی افسر جناب سنتوش کمار کی رہنمائی میں کیا گیا۔ پروگرام میں شامل افراد نے مختلف طور طریقوں، خیالات اور اختراعی اقدامات کے بارے میں تبادلہ خیال کیا جن کا مقصد نگرانی انتظامیہ کو مضبوط بنانا ہے جس پر مرکزی نگرانی کمیشن کے ذریعہ زور دیا جاتا ہے۔ اس پروگرام کو تمام شرکاء کی جانب سے پذیرائی حاصل ہوئی اور انہوں نے اس پروگرام کو باہم اثر پذیر اور ازحد مفید پایا۔
نگرانی بیداری ہفتہ 2023 ’’بدعنوانی کو نہ کہیں؛ ملک کے تئیں پابند عہد رہیں‘‘ کے موضوع کے ساتھ، 30 اکتوبر 2023 سے 5 نومبر 2023 تک منایا جا رہا ہے۔
وزارت دفاع
وزارت دفاع کی سرکاری ترجمان
نئی دہلی،18/جنوری۔ انڈین ڈیفنس اکاؤنٹس سروس ، کی 1997 کے بیچ کی،محترمہ سورن شری راؤ راج شیکھر، وزارت دفاع کی سرکاری ترجمان کے طور پر کام کریں گی۔
(U-367
وزارتِ تعلیم
پُنے میں جی 20 کے چوتھے ایجوکیشن ورکنگ گروپ کی میٹنگ کے سلسلے میں تعلیم کی وزارت کی طرف سے ملک بھر میں جن بھاگیداری پروگراموں کا اہتمام
ایک اعشاریہ پانچ -تین  کروڑ لوگوں بشمول 5.01 لاکھ اسکولوں کے 1.19 کروڑ طلبا، 13.9 لاکھ اساتذہ اور 19.5 لاکھ برادری کے لوگ نویں دن تک جن بھاگیداری کی سرگرمیوں میں شامل رہے
جن بھاگیداری کے پروگرام سے مختلف ذمہ داران میں جی-20، قومی تعلیمی پالیسی اور فاؤنڈیشن لٹریسی اینڈ نیومریسی  کی بابت بیداری اور فخر کا احساس پیدا ہو گا
ہندوستان کی جی 20 صدارت کے بنیادی توجہ کے طور پر فعال عوامی شرکت کی حوصلہ افزائی کے لئے وزیر اعظم جناب نریندر مودی کی بصیرت افروز رہنمائی میں وزارت تعلیم سلسلہ وار سرگرمیوں اور پروگراموں کا اہتمام کر رہی ہے، جس کا مقصد خاص طور پر سیکھنے کے مخلوط عمل کے تناظر میں ‘‘انشورنگ فاؤنڈیشن لٹریسی اینڈ نیومریسی ’’ کے تھیم کو فروغ دینا اور اس کی تائید کرنا ہے۔
اس مقصد کے تحت،وزارت تعلیم تمام ریاستوں اور مرکز کے زیر انتظام علاقوں کے ساتھ مل کر ملک بھر میں جن بھاگیداری پروگرام منعقد کر رہی ہے۔ اس کا مقصد بیداری پیدا کرنا اور مختلف ذمہ داران جیسے طلبا، اساتذہ، والدین اور مجموعی طور پر برادری میں جی-20، قومی تعلیمی پالیسی اور ایف ایل این کی بابت میں فخر کا احساس پیدا کرنا ہے۔ اس تناظر میں یکم سے 15 جون 2023 تک ورکشاپس، نمائشوں، سیمیناروں اور کانفرنسوں سمیت بہت سی سرگرمیوں کا منصوبہ بنایا گیا ہے۔ یہ تقریبات کو پورے ملک میں ریاستی، ضلعی، بلاک، پنچایت اور اسکولی سطح پر بڑے پیمانے پر منظم کی جائیں گی تاکہ زندگی کے تمام شعبوں کے لوگوں کو شامل کیا جاسکے۔
جن بھاگیداری کی مرکزی تقریب یعنی چوتھا ایجوکیشن ورکنگ گروپ  مذاکرہ 19 سے 21 جون 2023 کے درمیان پُنے، مہاراشٹر میں ہوگا اور یہ تقریب 22 جون 2023 کو وزارت تعلیم کی میٹنگ کے ساتھ اختتام پذیر ہوگی۔
وزارت کی طرف سے منعقد کی جانے والی تقریبات کا شیڈول حسب ذیل ہے:
- تمام اسکولوں میں جی 20، قومی تعلیمی پالیسی،ایف ایل این کے بارے میں آگاہی کے لیے جن بھاگیداری کے پروگرام - یکم سے 15 جون 2023 تک۔
- پُنے، مہاراشٹر میں 17 سے 22 جون 2023 تک اسکولی تعلیم، اعلیٰ تعلیم اور ہنر کی تعلیم کے میدان میں بہترین طریقوں کی نمائش۔
- فاؤنڈیشن لٹریسی اور نمبریسی پر 17 اور 18 جون 2023 کو 2 روزہ قومی کانفرنس۔
- جن بھاگیداری کا مکمل پروگرام 1.53 کروڑ کی مجموعی شرکت کے ساتھ شاندار طور پر کامیابی سے ہمکنار ہوا۔ شرکاء میں 5.01 لاکھ اسکولوں کے 1.19 کروڑ طلبا اور 13.9 لاکھ اساتذہ اور برادری کے 19.5 لاکھ لوگ نویں دن تک شامل رہے جو نہ صرف بے مثال ہے بلکہ عوام میں اعلیٰ سطح کی دلچسپی اور شراکت کی بھی ترجمانی کرتا ہے۔
نوجوانوں کے امور اور کھیل کود کی وزارت
وزارت نے ایشیائی کھیلوں میں اسکویش میں بہترنتائج حاصل کرنے کی غرض سے کِرس واکر کی خدمات حاصل کرنے کو منظوری دے دی ہے
نوجوانوں کے امورا ورکھیل کود کی وزارت نے اس سال بعد میں ہونے والے ایشیائی کھیلوں میں شرکت کے لئے بھارتی ٹیم کے لئے غیرملکی کوچ کی حیثیت سے ورلڈ اسکویش چیمپیئن شپ میں دومرتبہ تمغے جیتنے والے کرس واکر کی خدمات حاصل کرنے کو منظوری دے دی ہے ۔ واکر اسکویش اورسائیکلنگ دونوں مقابلو ں میں انگلینڈ کی نمائندگی کرچکے ہیں اور ان کی خدمات16ہفتے کے لئے حاصل کی جائیں گی ۔ s
انگلینڈ کے سابق کپتان ، واکر کی تقرری کے لئے ، اسپورٹس اتھارٹی آف انڈیا کی سلیکشن کمیٹی اوربھارت کی اسکویش ریکیٹ فیڈریشن کے عہدیداروں نے سفارشات کی تھیں ۔ انھوں نے مارک کیرن کے ہمراہ 1997میں پہلی ورلڈ ڈبلز اسکویش چیمپیئن شپ جیتی تھی۔ امریکہ میں سکونت اختیارکرنے کے بعد ، وہ امریکی ٹیم کے قومی کوچ بنائے گئے تھے ۔
انھوں نے کہا:‘‘میں ورلڈ ڈبلز ، دولت مشترکہ کھیلوں اورایشیائی کھیلوں کے انعقاد سے پہلے اتنے اہم سال میں ٹیم انڈیا کے ساتھ کام کرنے کے بارے میں اس سے زیادہ پُرجوش نہیں ہوسکتاتھا۔ میں فیڈریشن کے قریبی تال میل کے ساتھ کا م کروں گا اورمیں چاہتاہوں کہ بھارت کی پوری اسکویش ٹیم کی ان جلد منعقد ہونے والے تقریبات میں مکمل طورپر اپنے بہترین کھیل کا مظاہرہ کرنے کے لئے انھیں تیارکرنے میں ان کی مددکروں ۔ میں واقعی اس سال کا منتظرہوں ۔’’
انھوں نے 1993 اور1996 کی ورلڈ اوپن اسکویش چیمپیئن شپ میں کانسے کے تمغے جیتے تھے اوروہ 1995 اور 1997 میں ورلڈٹیم چیمپیئن شپ میں چاندی کے تمغے حاصل کرنے والی انگلینڈ کی ٹیموں میں شامل تھے ۔ انھوں نے 1978اور2002 میں دولت مشترکہ کھیلوں کے ڈبلز مقابلوں میں کانسے کے تمغے جیتے تھے ۔ انھوں نے 1998 میں کوالالمپور میں دولت مشترکہ کھیلوں میں سائیکلنگ مقابلوں میں بھی انگلینڈ کی نمائندگی کی تھی ۔
سورو گھوشال ، رمیت ٹنڈن اورمہیش منگاؤ کر پرمشتمل بھارتی مردوں کی ٹیم نے حال ہی میں کوالا لمپور میں منعقد ہ ایشین ٹیم چیمپیئن شپ میں دوسرا مقام حاصل کیاتھا، جب کہ جوشنا چنپا ، سنینا کو روولّا اوراروشی جوشی پرمشتمل خواتین کی ٹیم سیمی فائنل مرحلے تک پہنچ تھی ۔ بھارت اس سال منعقدہونے والی دوبڑی چیمپیئن شپ میں بہترنتائج کی حصولیابی کا منتظرہے ۔
دولت مشترکہ کھیل یا کامن ویلتھ گیمس 28جولائی سے 8اگست تک برمنگھم میں منعقد ہونے والے ہیں ۔ جب کہ ایشیائی کھیل ، 10ستمبر سے 25ستمبرتک چین کے شہرہانگ ژہاؤ میں منعقد ہوں گے ۔
خواتین کے ڈبلز میں دیپیکا پلیکل کارگک اورجوشنا چنپا کی بھارتی جوڑی نے اورمکسڈ ڈبلز میں سوروگھوشال اوردیپیکا پلیکل کی جوڑی نے 2018 کے دورلت مشترکہ کھیلوں میں بھارت کے لئے چاندی کے دو تمغے حاصل کئے تھے ۔ بھارت نے 2018 کے ایشیائ کھیلوں میں چاندی کاایک اورکانسے کے تین تمغوں سمیت پانچ تمغے حاصل کئے تھے ۔
بھارتی کھلاڑیوں کی پی ایس اے عالمی درجہ بندی
مرد : سوروگھوشال ، رمیت ٹنڈن  ، مہیش منگاؤکر، وکرم ملہوترہ  اورویلاون سینتھیل کمار
خواتین : جوشنا چنپّا ، تنوی کھنہ  سنیناکوروولّا  ، آکانکشا سالونکے  اروشی جوشی
سائنس اور ٹیکنالوجی کی وزارت
سائنس وٹکنالوجی کے ڈپارٹمنٹ  نے پالیسی سازوں کے ذریعہ انفکیشن کی ترسیل کی مانیٹرنگ اور فیصلہ سازی میں مدد کے لئے کووڈ-19 انڈیا نیشنل سپر ماڈل شروع کئے ہیں
سائنس وٹکنالوجی کے ڈپارٹمنٹ  نے کووڈ-19 انڈین نیشنل سپر ماڈل شروع کیا ہے، تاکہ انفکیشن کے مستقبل کی ترسیل کی نگرانی میں مدد مل سکے۔ اس طرح صحت کے نظام کی تیاری اور کووڈ-19 کے اثر کو کم کرنے کے دیگر اقدامات کے فیصلے کرنے میں مدد مل سکے۔
حکومت کووڈ-19کے اثر اور شرح اموات پر قریبی نگاہ رکھے ہوئے ہے۔ یہ لازمی بھی ہے کہ کووڈ-19 کے پھیلنے کے بارے میں پیش گوئی کا ایک مستحکم ماڈل لائے اور بیماری کی نگرانی کی صلاحیت میں اضافہ کرے۔ تحقیق کاروں کے ذریعہ کووڈ-19 کی پیش گوئی اور نگرانی کے لئے بہت سے میتھ میٹیکل ماڈل وضع کئے جارہے ہیں۔ ان تحقیق کاروں کو ڈی ایس ٹی –سی ای آر بی  اور دیگر ایجنسیوں کے ذریعہ فنڈنگ کی گئی ہے۔
موسمیات کے واقعات کی ڈیزاسٹر سے متعلق بندوبست کے منصوبہ بندی کے لئے میتھ میٹیکل ماڈلس کے استعمال کی ہندوستان کی تاریخ سے تحریک لیتے ہوئے ڈی ایس ٹی نے اس فیلڈ میں مہارت حاصل کرنے کے لئے یہ عمل شروع کیا ہے اور پورے ملک کے لئے ایک ماڈل تشکیل دیا ہے، جہاں ثبوت پر مبنی پیش گوئی ، موسم کی پیش گوئی میں اپنائے گئے طریقوں کے لئے ضروری ٹسٹ لازمی ہوگا۔
یہ ماڈل پوری طرح سے ڈاٹا پر منحصر ہوگ، جو کووڈ-19 کے لئے ضروری ہے۔ ہندوستان اور دنیا بھر میں پالیسی سازوں کی جانب سے سپر ماڈل کا استعمال کیا جاسکتا ہے تاکہ انفکیشن کے پھیلاؤ کی شرح کی پیش گوئی کرنے میں آنے والی مشکلات پر قابو پایا جاسکے اور ہیلتھ کیئر سیکٹر پر یہ کتنا بوجھ ڈالےگا، اس پر قابو پایا جاسکے۔ اس عالمی وبا کو ختم کیا جاسکتا ہے۔
اس پہل کے حصے کے طور پر جدید سائنسی ریسرچ کے لئے جواہر لعل نہرو ریسرچ سینٹر اور آئی آئی ایس سی بنگلور ملک میں کووڈ-19 کے تمام ماڈلنگ پروجیکٹ اور پروگرام کے ساتھ کام کرنے اور جوڑنے کے لئے تال میل کرے گا۔ اس سے مختلف ماڈلس کا جائزہ لینے کے لئے پیمانے تیار کرنے میں مدد مل سکے گی اور کووڈ-19 انڈیا نیشنل سپر ماڈل ڈلیور کرنے میں مدد ملے گی۔ کوآرڈینیشن ٹیم ماڈلنگ میں سرگرم ریسرچ گروپوں ،مختلف سافٹ ویئر ڈیولپر اور مشہور کمپنیوں کے ساتھ صلاح ومشورہ اور کام کرے گی، تاکہ ایک مناسب یوزر انٹر فیس اور سافٹ ویئر کی فراہمی کو یقینی بنایا جاسکے۔
ایک مشاورتی کمیٹی تکنیکی ایگریگیشن گائیڈینٹس اور ایک مستحکم سپر ماڈل کی ڈلیوری سے متعلق اہم معلومات فراہم کرنے کے لئے اس پہل کے ماڈلر اور ڈی ایس ٹی اور ٹی ای آر بی اور کوآرڈینٹر  کے ساتھ مل کر کام کرے گی۔
...............................................................
م ن، ح ا، ع ر
U-2911
(Visitor Counter : 169
وزارت اطلاعات ونشریات
اطلاعات و نشریات کے مرکزی مملکت ڈاکٹر ایل مُروگن نے اِفّی 53کو اپنے سبھی شرکا کے لئے یاد گار تجربہ بنانے کے بارے میں اعتماد کا اظہار کیا
اس سال ہم نے ہندوستانی اور بین الاقوامی سیکشن میں اینٹریوں کی ایک ریکارڈ تعداد دیکھی ہےجو فیسٹول کی بڑھتی ہوئی عالمی مقبولیت کی مثال ہے
اطلاعات و نشریات کے مرکزی وزیر مملکت ڈاکٹر ایل مُروگن نے بھارت کے 53 ویں بین الاقوامی فلم فیسٹول اِفّی کے مہمانوں اور مندوبین کا پرتپاک خیر مقدم کیا جو 20 نومبر 2022 یعنی کل سے گوا میں شروع ہونے جارہا ہے۔
وزیر موصوف نے کہا کہ انہیں یہ بتانے میں خوشی محسوس ہوئی ہے کہ اِفّی کو ہرسال متن کی کوالٹی اور مقدار میں نمایاں کامیابی حاصل ہوئی ہے۔ اس سال ہم نے ہندوستانی اور بین الاقوامی زمرے میں اینٹریوں کی ایک ریکارڈ تعداد دیکھی ہے جو فلم فیسٹول کی بڑھتی ہوئی مقبولیت کی ایک مثال ہے۔
وزیر موصوف نے موجودہ اور امنگوں سے پُر فلم شائقین کو بتایا کہ اِفّی نے موضوعات اور سماجی تبصروں کے علاوہ صنفوں میں فلموں کے ایک قابل توجہ پیکج کو صحیح سمت دی ہے ۔یہ فیسٹول ماسٹر کلاسز اور ورکشاپ کے ایک تعلیمی پیکج بھی پیش کرےگا۔
انہوں نے اس اعتماد کا اظہار کیا کہ اِفّی53 اپنے سبھی شرکا کے لئے ایک یادگار تجربہ بنے گا۔
نوجوانوں کے امور اور کھیل کود کی وزارت
کھیلو انڈیا یوتھ گیمز کا تیسرا ایڈیشن ایک شاندار افتتاحی تقریب کے ساتھ شروع ہوگا
پوری 37  ٹیموں کے تقریباََ 6 ہزار 800 اتھیلیٹ 20 کھیلوں میں مقابلہ کریں گے
گو-گرین پروگرام کے تحت کھیل کی جگہوں پر الیکٹرک کاروں کا استعمال کیا جائے گا
نئی دہلی 09 جنوری 2020 ۔دس سے 22 جنوری 2020 تک گوہاٹی میں منعقد ہونے والے کھیلوانڈیا یوتھ گیمز کےتیسرے ایڈیشن کی الٹی گنتی شروع ہوگئی ہے ۔ دس جنوری کو اندرا گاندھی اسٹیڈیم میں منعقد ہونے والی افتتاحی تقریب میں آسام کے وزیر اعلیٰ جناب سربانند سونووال اور نوجوانوں کے امور اورکھیلوں کے وزیر مملکت  جناب کرن رجیجو کے ساتھ ساتھ اسٹار ایتھلیٹو ں کے میزبان ، آسام کا فخر ہماداس شامل ہوں گے ۔
کھیلو انڈیا یوتھ گیمز کے تیسرے ایڈیشن کے بارے میں بات کرتے ہوئے آسام کے وزیر اعلیٰ جناب سربانندسونووال نے کہا کہ کھیلو انڈیا یوتھ گیمز کے تیسرے ایڈیشن کی میز بانی کرنے کے لئے ہمیں بے حد خوشی ہے ۔ یہ مقابلہ ہندوستان میں کھیلوں کا انقلاب شروع کرچکا ہے اور ہمیں اس حقیقت پر بہت زیادہ فخر ہے کہ یہ مقابلہ آسام میں منعقد ہورہا ہے ۔ میں تمام ایتھلیٹوں کے تئیں اپنی نیک خواہشات کا اظہار کرتا ہوں۔ جناب کرن رجیجو نے کہا کہ کھیلو انڈیا یوتھ گیمز نے یقینی طور پر اس ملک کے نوجوانوں کو کھیلوں میں حصہ لینے کی ترغیب دی ہے۔ انہوں نے یہ بھی کہا کہ مقابلے کے تیسرے ایڈیشن کا شمال مشرق کے ان نوجوانوں پر بہت زیادہ اثر پڑے گا جو بین الاقوامی معیارات کے مقابلے کا مشاہدہ کرسکتے ہیں ۔
مقابلے کے دوران گوہاٹی کے 8 مقامات پر 37  ٹیموں کے تقریباََ 6800 ایتھلیٹ نئے ایڈیشن سمیت کھیلوں کے کل 20 پروگراموں میں حصہ لیں گے،جن میں لان بال اورسائیکلنگ شامل ہے ۔ کھیلوں میں شرکت کرنے والوں کی کل تعداد 10 ہزار افراد کی ہے ،جس میں کھلاڑی ، افسران ،رضاکاران اور معاون عملہ بھی شامل ہے ۔
افتتاحی تقریب 10 جنوری کو ہوگی اور یہ عالمی معیار کا ہوگا ،جس میں وسعت کے حامل اس شو میں 400 پلس کاسٹ ممبران ، 400 پلس تکنیکی اور معاون عملہ شامل ہیں ، جوزمین پرکام کررہے ہوں گے ۔ لائٹنگ اور ٹکنالوجی کے جدید استعمال کے ساتھ تیار کیا گیا ایک جدید ترین شو افتتاحی تقریب کا مرکزی حصہ ہوگا۔ریاست کے بہادرو ں کے ساتھ ساتھ آسام کی قدرتی خوبصورتی اور ثقافتی دولت کا جشن منانے کے لئے خصوصی اقدامات کئے گئے ہیں ۔ پورے آسام کی نسلی برادریوں کی جانب سے پرفارمنس بھی اس عظیم الشان شو کا ایک حصہ ہے ۔ فٹ انڈیا تحریک کو آگے بڑھانے کا عمل ، تمام ہندوستانیوں کو اپنے روز مرہ کے معمولات میں فٹنس کو مربوط کرنے کی ترغیب دینا بھی اس شو کا ایک اہم پہلو ہے۔
کھیلو انڈیا یوتھ گیمز کے تیسرے ایڈیشن میں حکومت کی جانب سے پہلی بار متعدداقدامات دیکھنے میں آئے ہیں ، جن میں کولکتہ اور دہلی سے گوہاٹی تک فیری ایتھلیٹوں کے لئے وقف شدہ ائیر کرافٹ اور ایک گو- گرین پروگرام شامل ہیں،جس میں کھیلوں کی جگہوں پر برقی کاریں نظر آئیں گی۔کھیلو انڈیا وظیفوں کے علاوہ ،جو ٹورنامنٹ کے فاتحین کو ملیں گے ، آسام حکومت نے جیتنے والوں کے لئے نقد انعام دینے کا بھی اعلان کیا ہے ۔
میز بان ریاست دنیا بھر سے تیار کردہ کھیلو ں کے لئے عالمی معیار کے بنیادی ڈھانچے اورآلات کے ساتھ ساتھ کھیلوں کے کثیر پروگراموں کے انعقاد کے لئے پوری طرح سے تیار ہے ۔
مختلف ریاستوں کے ایتھلیٹوں اور عہدے داروں کے لئے کھیل کے بہترین تجربے کو یقینی بنانے کے لئے ایک سرشار ہوسپٹلٹی ٹیم تشکیل دی گئی ہے ، شہر میں 100سے زیادہ ہوٹلوں کی بکنگ کی گئی ہے اورریلوے اسٹیشنو ں ، بس ٹرمنلوں اور ہوائی اڈوں پر استقبالیہ ڈیسک قائم کئے گئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-119
(Visitor Counter : 94
وزارت دفاع
مسلح افواج کے لئے جدید کاری فنڈ
نئی دہلی،11فروری 2022/
مالی سال 22-2021 اور23-2022 کے لئے مالی سرمایہ کے حصولی  دفاعی خدمات کی سربراہ کے تخمینہ کے تحت مختص فنڈز کی تفصیلات حسب ذیل ہیں۔
روپے کروڑ میں
|
|
سال
|
|
بی ای ایلوکیشن
|
|
22-2021
|
|
111463.21
|
|
23-2022
|
|
124408.64پارلیمنٹ سے اعدادوشمار کی منظوری ابھی باقی ہے۔
مختص کردہ فنڈز کیپٹل ایکویزیشن  کے تحت مسلح افواج کے وقف شدہ واجبات اور نئی اسکیموں کو پورا کرتے ہیں۔ یہ فنڈز آپریشنل یعنی عملی سرگرمیوں کے لئے بہترین طورپر اور سوجھ بوجھ کے ساتھ استعمال کئے جاتےہیں اور اگر ضرورت ہوتو اسکیموں کو دوبارہ ترجیح دی جاتی ہے تاکہ اس بات کو یقینی بنایا جاسکے کہ دفاعی خدمات کی آپریشنل تیاریوں پر کوئی سمجھوتہ کئے بغیر فوری اور اہم صلاحیتیں حاصل کی جائیں۔
مسلح فوج کے لئے موڈرنائزیشن ہیڈ کے تحت مختص کی گئی رقم دفاعی خدمات کے کیپٹل بجٹ کا ایک حصہ ہے۔ اسٹریٹیجک پارٹنرشپ ماڈل کے تحت درج ذیل تجاویز کی منصوبہ بندی کی جارہی ہے۔
|
|
نمبر شمار
|
|
اسکیم
|
|
1
|
|
بحریہ کا یوٹلٹی ہیلی کاپٹر
|
|
2
|
|
پروجیکٹ 75 پن ڈبیاں
یہ معلومات رکشا راجیہ منتری جناب اجے بھٹ نے 11 فروری 2022 کو لوک سبھا میں محترمہ ریتا بہوگنا جوشی کے سوال کے تحریری جواب میں دی۔
ش ح۔ ش ت۔ج
Uno-1506
(Visitor Counter : 97
وزیراعظم کا دفتر
وزیر اعظم نریندر مودی اور مالدیپ کے صدر نے مالدیپ میں ترقیاتی پروجیکٹوں کا ویڈیو کانفرنسنگ کے ذریعہ مشترکہ طور پر افتتاح کیا
نئیدہلی 05دسمبر۔وزیراعظم جناب نریندر مودی اور مالدیپ کے صدر جناب ابراہیم محمدصالح نے آج مالدیپ میں کئی اہم ترقیاتی پروجیکٹوں کا ویڈیو کانفرنس کے ذریعہ مشترکہ طور پر افتتاح کیا ۔
ان میں ہندوستان کی جانب سے ہندوستان میں تیار کئے گئے کوسٹ گارڈ شپ کامیاب کا مالدیپ کو تحفہ ، روپےکا رڈ کی شروعات ، ایل ای ڈی لائٹوں سے مالے کو جگمگانا ، بہت زیادہ موثر کمیونٹی ترقیاتی پروجیکٹ اورمچھلیوںکی پروسیسنگ کے پلانٹ کا آغاز شامل ہیں ۔
صدر ابراہیم محمدصالح کو ان کی صدارت کا پہلا سال مکمل ہونے پر مبارکباد پیش کرتے ہوئے وزیر اعظم نے کہا کہ یہ ہندوستان اور مالدیپ کے تعلقا ت کے لئے ایک اہم سال رہا ہے ۔
وزیراعظم نے کہا کہ ہندوستان کی نیبرہڈ فرسٹ پالیسی اور مالدیپ کی انڈیا فرسٹ پالیسی نے تمام شعبوںمیں دوطرفہ تعاون کو مستحکم کیا ہے ۔
تیز رفتار کارروائی کرنے والے کرافٹ کوسٹ گارڈ شپ کامیاب کا ذکر کرتے ہوئے وزیراعظم نے کہا کہ اس سے مالدیپ کی سمندری سکیورٹی کو بڑھانے میں اور سمندری معیشت اور سیاحت کو فروغ دینے میں مددملے گی۔
وزیراعظم نے جزیرے کی آبادی کے روزگار میں تعاون کے لئے بہت زیادہ موثر کمیونٹی ترقیاتی پروجیکٹوں کے ذریعہ شراکتداری پر خوشی کا اظہاربھی کیا ۔
وزیراعظم نے کہا کہ عوام کا عوام سے رابطہ دونوں ملکوں کے درمیان قریبی تعلقات کا ایک اہم پہلو ہے ۔ انہوں نے کہا کہ اس سلسلے میں مالدیپ جانے والے ہندوستانی سیاحوں کی تعداد دوگنی سے بھی زیادہ ہوگئی ہے۔ اس ہفتے دلی ، ممبئی اوربنگلورو سے تین براہ راست پروازیں بھی شروع کی گئی ہیں۔ انہوں نے کہا کہ ادائیگی کے روپے میکانزم سے مالدیپ میں ہندوستانیوں کو سفر کرنے میں مزید آسانی ملے گی۔
وزیر اعظم نے کہا کہ حکومت ہلہل مالے میں ایک کینسر اسپتال اور کرکٹ اسٹیڈیم تعمیر کرنے کا کام کررہی ہے جبکہ 34 جزائر میں پانی اور صفائی ستھرائی کے پروجیکٹوں پرجلد ہی کام شروع کرے گی۔
وزیراعظم نے جمہوریت کو مستحکم کرنے اور ترقی کے سلسلے میں مالدیپ کے ساتھ شراکت داری جاری رکھنے کے اپنے عزم کا اعادہ کیا۔ وزیر اعظم نے کہا دونوں ممالک بحر ہند خطے میں امن اور سلامتی کے لئے تعاون میںاضافہ کریں گے ۔
۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
U-5578
(Visitor Counter : 68
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت نے جعلی سرکاری ویب سائٹ کے لیے الرٹ جاری کیا
سماجی انصاف اور تفویض اختیارات کے نوٹس میں آیا ہے کہ ڈیٹا انٹری ایگزیکٹو، ملٹی ٹاسکنگ اسٹاف وغیرہ کی بھرتی کے لیے ایک جعلی ویب سائٹ https://www.guvn.co.in سماجی انصاف اور تفویض اختیارات کی وزارت  کی ای گرانٹ سے وابستہ ہونے کا دعویٰ کرتی ہے۔
سماجی انصاف اور اختیارات کی وزارت، واضح کرتی ہے کہ مذکورہ ویب سائٹ جعلی اور دھوکہ دہی پر مبنی ہے جس کا اس محکمہ سے کوئی تعلق نہیں ہے۔
سماجی انصاف اور اختیارات کی وزارت جعلی ویب سائٹ کو بلاک کرنے اور ویب سائٹ کے مالک کے خلاف مناسب قدم اٹھانے کے لیے سائبر کرائم اور انڈین کمپیوٹر ایمرجنسی رسپانس ٹیم  کے ساتھ مل کر جعلی ویب سائٹ کے خلاف مزید کارروائی کر رہی ہے۔
اقلیتی امور کی وزارتت
عازمین حج کے لئے سفر کے ضابطے
اقلیتی امور کے مرکزی وزیر جناب مختار عباس نقعی نے آج لوک سبھا میں ایک تحریری جواب میں بتایا کہ حج کمیٹی آف انڈیا نے حج 2022 کے لئے رہنما خطوط جاری کئے ہیں تاکہ سفر حج کی شرائط سے عوام کو واقف کرایا جائے اور درخواست کنندگان کی درخواست جمع کرانے کے سلسلے میں رہنمائی کی جائے۔اس سال مخصوص حالات کے تحت خصوصی طور طریقوں ، قوانین اور ضابطوں ، اہلیت کے معیارات ، عمر کی پابندیوں اور کووڈ۔ 19 عالمی وبا کے پیش نظر حکومت سعودی عربیہ جیسا بھی مقرر کرے اور مناسب سمجھے، اس کے مطابق دیگر متعلقہ شرطوں کے ساتھ نئے عارضی رہنما خطوط جاری کئے گئے ہیں۔ حج 2022 کے لئے خصوصی ضابطے اور احتیاطی اقدامات ، زائرین حج کے تحفظ اور بہبود کو ذہن میں رکھ کر تیار کئے گئے ہیں۔
حج کا کوٹہ جو 2014 میں 136000 زائرین تھا، اس کو حج 2019 میں بڑھاکر اب تک کا سب سے زیادہ کوٹا یعنی دو لاکھ زائرین کردیا گیاتھا ۔ حج 21۔2020 کے لئے کووڈ۔ 19 عالمی وبا کی وجہ سے حکومت سعودی عرب نے بین الاقوامی زائرین کو اجازت نہیں دی تھی۔
۔۔۔۔۔۔۔۔۔۔۔
ش ح۔ا گ ۔ن ا۔
U-13631
(Visitor Counter : 93
محنت اور روزگار کی وزارت
ای ایس آئی سی دفاتر اور ہسپتالوں نے ملک گیر ’سوچھتا ہی سیوا مہم‘ کے تحت یکم اکتوبر 2023 کو ’ایک تاریخ ایک گھنٹہ ایک ساتھ‘ مہم کے تحت بڑے پیمانے پر صفائی مہم چلائی
سوچھتا ہی سیوا مہم کے تحت، 01 اکتوبر 2023 کو ”ایک تاریخ ایک گھنٹہ ایک ساتھ“ مہم کے تحت ای ایس آئی سی کے تمام دفاتر اور اسپتالوں کے ذریعہ بڑے پیمانے پر ملک گیر صفائی سے متعلق سرگرمیاں انجام دی گئیں۔
ای ایس آئی سی کے ڈائریکٹر جنرل ڈاکٹر راجندر کمار نے روہنی، دہلی میں ایک عوامی پارک کی صفائی مہم میں حصہ لے کر مہم کا آغاز کیا۔ اس صفائی مہم میں ڈائرکٹر جنرل کے ساتھ ہیڈ کوارٹر اور روہنی کے ای ایس آئی سی اسپتال کے افسران، ڈاکٹر، ملازمین اور عام لوگ بھی شامل ہوئے۔ علاقائی دفاتر اور اسپتالوں نے زیادہ بھیڑ والی جگہوں جیسے لیبر کالونیوں، کچی آبادیوں، بس اسٹینڈوں، ندیوں کے کناروں، گھاٹوں، نالوں وغیرہ میں صفائی مہم چلائی۔
ای ایس آئی سی کی طرف سے منعقد کی گئی مہم ”ایک تاریخ ایک گھنٹہ ایک ساتھ“ میں ملک بھر سے بہت سے معززین جیسے مہاراشٹر کے ایم پی جناب دھننجے مہادک، احمد آباد کے ایم پی جناب کریت پریم جی بھائی سولنکی، کولم نگر نگم کی میئر محترمہ پرسنا ارنسٹ نے وسیع پیمانے پر شرکت کی۔
صفائی کو زندگی کا لازمی حصہ بنانے اور لوگوں کی شرکت کی حوصلہ افزائی کرنے کے مقصد سے 15 ستمبر سے 1 اکتوبر 2023 تک تمام 116 علاقائی دفاتر/ ذیلی علاقائی دفاتر/ میڈیکل کالج/ اسپتالوں میں ایک پندرہ روزہ ’سوچھتا ہی سیوا‘ مہم کا انعقاد کیا گیا۔
وزیراعظم کا دفتر
وزیراعظم نے ہر ی مند ر کا دورہ کیا اور اوراکنڈی میں کمیونٹی استقبالیہ میں شرکت کی
نئی دہلی،27مارچ 2021/ وزیراعظم جناب نریندر مودی نے اپنے دو روزہ بنگلہ دیش کے دورے کے دوسرے دن اوراکنڈی کے ہر ی مندر کا دوررہ کیا اور آشیرواد حاصل کیا اور معزز ٹھاکر کنبے کے وارثین کی تعظیم کی۔
وزیراعظم نے اوراکنڈی میں متوآ برادری کے نمائندوں سےبھی خطاب کیا ، جہاں سے سری سری ہری چند ٹھاکر جی نے معاشرتی اصلاحات کے اپنے متقی پیغام کو عام کیا اور پھیلایا۔ وزیراعظم نے اس بات پر زور دیا کہ ہندستان اور بنگلہ دیش اپنی ترقی اور فروغ کے ذریعہ پوری دنیا کی ترقی دیکھنا چاہتے ہیں۔ دونوں ممالک عدم استحکام، محبت اور امن چاہتےہیں ۔
وزیراعظم نے اس بات پر زور دیا کہ آج ہندستان ’سب کا ساتھ ،سب کا وکاس اور سب کا وشواس ‘ کے منتر کے ساتھ آگے بڑھ رہا ہے ، اور اس میں بنگلہ دیش اس کا ’شوہوجاتری‘ ہے۔ اسی کے ساتھ ساتھ، بنگلہ دیش دنیا کے سامنے ترقی اور تبدیلی کی ایک مضبوط مثال پیش کررہا ہے اور ان کوششوں میں ہندستان بنگلہ دیش کا ’شوہوجاتری‘ ہے ۔
وزیراعظم نے اوراکنڈی میں لڑکیوں کے لئے موجود مڈل اسکول کو اپ گریڈ کرنے اور ایک پرائری اسکول کے قیام سمیت متعدد اعلانات کئے۔ وزیراعظم نے یہ بھی ذکر کیا کہ ہر سال بڑی تعداد میں لوگ سری سری ہری چند کی یوم پیدائش کے موقع پر ’’برونی اسنان‘‘ میں شرکت کرنے کے لئے ہندستان سے اوراکنڈی جاتے ہیں اور ان کے سفر کو آسان بنانے کے لئے مزید کوششیں کی جائیں گی ۔
ش ح۔ ش ت۔ج
Uno-3136
(
وزارتِ تعلیم
تعلیمی نظام میں اصلاحات
یو جی سی گرانٹس کمیشن نے اعلیٰ تعلیمی اداروں  کے ذریعے مکمل آن لائن اور کھلے فاصلاتی تعلیمی پروگرام کی پیشکش کے لئے ضابطے نوٹیفائیڈ کئے ہیں ۔ ان ضابطوں میں دیگر باتوں کے علاوہ ، اہلیت کی شرائط، آن لائن پروگرام پیش کرنے کے لئے ریگنیشن کا عمل، ایچ ای آئی کے ذریعے بنیادی ڈھانچے کی دیکھ بھال، تعلیمی اور دیگر معیارات شامل ہیں۔ اس میں پرائیویٹ شعبے کے ساتھ فرنچائزی کے لئے پابندی ہے اور آن لائن پروگرام کی پیشکش کی ملکیت صرف ایچ ای آئی کی ہونی چاہیئے ۔ تفصیلات https://www.ugc.ac.in/pdfnews/221580.pdf. پر دیکھی جا سکتی ہیں۔
اس کے علاوہ ، ماہرین کی کمیٹی کی سفارشات کی بنیاد پر یو جی سی او ڈی ایل اور آن لائن پروگرام کے ضوابط میں ترمیم کی تجویز پیش کی گئی ہے۔ اسے یو جی سی کی ویب سائٹ https://deb.ugc.ac.in/ پر فریقین سے تبصرے/مشورے حاصل کرنے کے لئے اپ لوڈ کیا گیا تھا ، جس کی آخری تاریخ 15 مارچ ، 2022 ء تھی۔
حکومت ہند نے اپنے بجٹ 23-2022 ء میں ڈیجیٹل یونیورسٹی کے قیام کا اعلان کیا ہے تاکہ مختلف بھارتی زبانوں اور آئی سی ٹی کے فارمیٹس میں طلباء کو ، اُن کے گھر پر ذاتی آموزشی تجربے کے ساتھ عالمی درجے کی یکساں معیاری تعلیم فراہم کی جا سکے ۔
یہ معلومات آج تعلیم کے وزیر مملکت ڈاکٹر سبھاش سرکار نے راجیہ سبھا میں ایک تحریری جواب میں فراہم کی ۔